देशमा रोजगारीको अवसर भए पनि, नभए पनि, काम गर्ने वातावरण भए पनि नभए पनि, सीप, क्षमता, दक्षता भए पनि, नभए पनि अशिक्षित, अदक्ष, अद्र्धदक्ष मात्र होइन, आफ्नो देशमा केही गर्न सक्ने ज्ञान, सीप, क्षमता भएका, शिक्षित, दक्ष युवाको ठूलो संख्या बिदेशिएको बिदेशिएकै छ । ठूलो जनशक्ति पलायन भइरहेको छ । श्रम शक्तिको अभावमा गाउँघरका खेतबारी बाँझो बन्दै गएका छन् । सरकारी स्तरबाट विदेश मोहको रोकावटको दीर्घकालीन ठोस नीति, रणनीति तथा कार्यक्रम खासै देखिएन ।
